Kinixys

Kinixys ialah genus kura-kura dalam keluarga Testudinidae. Spesies-spesies dari genus Kinixys berasal dari benua Afrika dan biasanya dikenali sebagai  Kura-kura Punggung-engsel.  

Kebanyakan spesies Kinixys adalah maun. Makanan utamanya ialah seperti, rumput, akar, bunga, daun dan buah-buahan. Bagaimanapun, mereka juga makan ulat, cacing, serangga dan pelbagai haiwan kecil lain seperti invertebrata.

Spesies
Kinixys belliana  – Kura-kura Punggung-engsel Bell
Kinixys erosa  – Kura-kura Punggung-engsel Hutan
Kinixys homeana  – Kura-kura Punggung-engsel Home
Kinixys lobatsiana  – Kura-kura Punggung-engsel Lobatse
Kinixys natalensis  – Kura-kura Punggung-engsel Natal
Kinixys spekii  – Kura-kura Punggung-engsel Speke

Taburan dan Habitat
Beberapa spesies dari genus Kinixys boleh dijumpai sepanjang kawasan tropika dan sub-tropika di benua Afrika, sehingga selatan KwaZulu-Natal di Afrika Selatan, dan ke utara sehingga Sahel dan Sahara. Bagaimanapun, ia jarang dijumpai dan sesetengah spesies dianggap terancam. 

Spesies yang berlainan juga mendiami habitat yang berbeza. Sesetengah spesies seperti  K. belliana memilih kawasan savannah atau padang rumput manakala yang lainnya seperti K. homeana memilih kawasan hutan hujan sebagai habitat.

Parasit
Kinixys menjadi perumah pelbagai jenis parasit seperti ektoparasit (luaran) dan endoparasit (dalaman). Satu kaji selidik yang dilakukan oleh (Alan Probert & Clive Humphreys) tehadap beberapa spesies yang dibela seperti K. spekii dan K. belliana (kebanyakannya K. spekii ) di Zimbabwe menunjukkan bahawa terdapat parasit yang diketahui menjangkiti spesies ini, dan ini telah disahkan oleh pelbagai pihak. Bagaimanapun, terdapat sesetengah spesies baru seperti cacing gelang telah dijumpai pada kura-kura Kinixys dan ia masih dikaji.  
Kutu (Araknida)  
Cacing gelang (Nematoda) – Angusticium, Atractis dan Tachygontria

Rujukan

Pautan luar

Bacaan lanjut
Bell T (1827). "On two new Genera of Land Tortoises". The Transactions of the Linnean Society of London 15: 392-401. (Kinixys, new genus, p. 398). (in English and Latin).

Kinixys
Kura-kura di Afrika
Reptilia di Selatan Afrika
Genus Kura-kura
Penamaan taksa oleh Thomas Bell (zoologist)